**סיפור יישובי – שגב שלום**

1. **התהליך שהתרחש בישוב בשלוש שנות המיזם:**

עם כניסת המיזם מונתה אחלאם אבו רמשה למנהלת גיל רך יישובית. בהתחלה עשתה את תפקיד זה מתוך מחלקת הרווחה ובהמשך מונתה באופן רשמי ונהייתה כפופה למנכ"ל הרשות. כחלק מתהליך ההרחבה הטמעה והראייה הרשותית של כלל הגיל הרך מונתה בנפרד מנהלת למג"ר – בחצי משרה, ובימים אלה יצאה מכרז גם למנהלת גנים. יש לציין שאין בשגב שלום מנהל.ת למחלקת חינוך. דבר המקשה את התהליכים. בשגב שלום קיים מעון אחד בלבד ו-13 משפחתונים. המסגרות הפרטיות קטנות בדר"כ. רק השנה הוקמו 2 מסגרות פרטיות גדולות שאחלאם יוצרת איתם קשר ומקרבת אותן.

בזירת אנשי המקצוע נעשה תהליך משמעותי של קרוב וחיבור עם קופות החולים – רופאי המשפחה והילדים. התחיל תהליך הכשרה משותף משמעותי, בו שולבה עמותת גושן והושם דגש כל רפואה קהילתית. אבל כמו שרואים במחוון יש צורך להעמיק ולחזק אותו.

בזירת ההורים רכזת הורים וינקות היוותה עוגן לתוכניות ההורים והיוותה דמות מקצועית מול עבור המעון ובמג"ר. התוכניות התמקדו בלימוד והגברת מודעות לאימהות חזקות אשר יהוו כשגרירות בתוך האוכלוסייה והן בתוכניות העוסקות בקשר הורה ילד. אפשר לראות במחוון שיש עוד צורך להגיע לאוכלוסיות נוספות בעיר וחזק את הייצוג והקול ההורי (פרלמנט הורים).

1. **פרוט הזירות ותוכנית העבודה לשנת 2021:**

זירת הרשות: מבקשים תקציב להמשך פרסום תוכניות וקמפיין לחשיבות הגיל הרך.

זירת ההורים: תוכנית הספרייה תפעל מכספי הפעלה של מפעל הפיס. מבקשים להמשיך במימון רכזת הורים וינקות בחצי משרה וכספי הנעה לגיבוש והפעלה של פרלמנט הורים

זירת אנשי המקצוע: המשך הכשרה בין מקצועית, אשר בחלקה תתבצע עם כוחות פנימיים אשר יתנו את ההתאמה התרבותית לחברה הבדואית.

1. **כיווני הטמעה בסוף שנת 2021:**

ההטמעה הכספית ברשות בדואית הינה מורכבת מאוד. יחד עם זה אנחנו רואים את האפשרות להטמיע את תפקיד רכזת הורים וינקות יחד עם תפקיד מנהלת המג"ר, כך שתהיה משרה אחת מלאה. התוכניות השונות ימשיכו להיטמע מתקציבי התוכנית הלאומית, תקציבי הפעלה של מפעל הפיס , דרך המרכז לגיל הרך ודרך פעילות קהילתית במתנ"ס.